คำสั่งหัวหน้าผู้รับผิดชอบในการแก้ไขสถานการณ์ฉุกเฉินคำสั่งหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรงในเขตท้องที่เขตลาดกระบังกรุงเทพมหานครและอำเภอบางพลีและอำเภอบางเสาธง จังหวัดสมุทรปราการที่ ๒/๒๕๕๑เรื่อง การปฏิบัติตามมาตรา๑๑ แห่งพระราชกำหนดบริหารราชการในสถานการณ์ฉุกเฉิน พ.ศ. ๒๕๔๘[๑] ตามที่นายกรัฐมนตรีได้มีประกาศสถานการณ์ฉุกเฉินที่มีความร้ายแรงในเขตท้องที่เขตดอนเมืองและเขตลาดกระบัง กรุงเทพมหานคร และอำเภอบางพลี และอำเภอบางเสาธง จังหวัดสมุทรปราการประกาศ ณ วันที่ ๒๗ พฤศจิกายน พ.ศ. ๒๕๕๑ มีประกาศตามมาตรา ๑๑ แห่งพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ ประกาศ ณ วันที่ ๒๗ พฤศจิกายน พ.ศ. ๒๕๕๑ และมีคำสั่งนายกรัฐมนตรี ที่๓๐๑/๒๕๕๑ เรื่อง แต่งตั้งผู้กำกับการปฏิบัติงาน หัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉินที่มีความร้ายแรง ลงวันที่ ๒๗พฤศจิกายน พ.ศ. ๒๕๕๑ นั้นเพื่อให้การปฏิบัติตามมาตรา๑๑ แห่งพระราชกำหนดบริหารราชการในสถานการณ์ฉุกเฉิน พ.ศ. ๒๕๔๘ในการแก้ไขสถานการณ์ฉุกเฉินในพื้นที่รับผิดชอบยุติลงได้และป้องกันมิให้เกิดเหตุการณ์ร้ายแรงมากขึ้น ผู้บัญชาการตำรวจภูธรภาค ๑ในฐานะหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรงจึงมีคำสั่งดังต่อไปนี้๑.ให้พนักงานเจ้าหน้าที่มีอำนาจจับกุมและควบคุมตัวบุคคลที่สงสัยว่าจะเป็นผู้ร่วมกระทำการให้เกิดสถานการณ์ฉุกเฉินหรือเป็นผู้ใช้ ผู้โฆษณา ผู้สนับสนุนการกระทำเช่นว่านั้นหรือปกปิดข้อมูลเกี่ยวกับการกระทำให้เกิดสถานการณ์ฉุกเฉิน ทั้งนี้ เท่าที่มีเหตุจำเป็นเพื่อป้องกันมิให้บุคคลนั้นกระทำการหรือร่วมมือกระทำการใด ๆ อันจะทำให้เกิดเหตุการณ์ร้ายแรงหรือเพื่อให้เกิดความร่วมมือระงับเหตุการณ์ร้ายแรง โดยให้ปฏิบัติตามมาตรา ๑๒แห่งพระราชกำหนดบริหารราชการในสถานการณ์ฉุกเฉิน พ.ศ. ๒๕๔๘ ทั้งนี้ ให้พนักงานเจ้าหน้าที่เสนอขอรับความเห็นชอบต่อหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรงก่อนที่จะยื่นคำร้องขอจับกุมผู้ใด๒.ให้พนักงานเจ้าหน้าที่มีอำนาจออกคำสั่งเรียกให้บุคคลใดมารายงานตัวต่อพนักงานเจ้าหน้าที่หรือมาให้ถ้อยคำหรือส่งมอบเอกสารใดที่เกี่ยวเนื่องกับสถานการณ์ฉุกเฉินในพื้นที่รับผิดชอบเมื่อได้ดำเนินการไปอย่างไรให้บันทึกการดำเนินการที่เกี่ยวข้องไว้เป็นหลักฐานให้ชัดเจน๓.ให้พนักงานเจ้าหน้าที่มีอำนาจออกคำสั่งยึดหรืออายัดอาวุธสินค้า เครื่องอุปโภคบริโภค เคมีภัณฑ์หรือวัตถุอื่นใดในกรณีที่มีเหตุอันควรสงสัยว่าได้ใช้หรือจะใช้สิ่งนั้นเพื่อกระทำการหรือสนับสนุนการกระทำให้เกิดเหตุสถานการณ์ฉุกเฉิน โดยให้ดำเนินการ ดังนี้๓.๑กรณีพนักงานเจ้าหน้าที่ตรวจยึดสิ่งใดที่เป็นสิ่งผิดกฎหมายให้ส่งพนักงานสอบสวนดำเนินคดีไปตามกฎหมาย๓.๒กรณีพนักงานเจ้าหน้าที่ตรวจยึดสิ่งใดที่ไม่เป็นสิ่งผิดกฎหมายให้ส่งพนักงานสอบสวนดำเนินการตามประมวลกฎหมายแพ่งและพาณิชย์ มาตรา ๑๓๒๗ โดยอนุโลม๔.ให้พนักงานเจ้าหน้าที่มีอำนาจออกคำสั่งตรวจค้นรื้อ ถอน หรือทำลายซึ่งอาคารสิ่งปลูกสร้าง หรือสิ่งกีดขวางตามความจำเป็นในการปฏิบัติหน้าที่เพื่อระงับเหตุการณ์ร้ายแรงและหากปล่อยเนิ่นช้าจะทำให้ไม่อาจระงับเหตุการณ์ได้ทันท่วงที๕.ให้พนักงานเจ้าหน้าที่มีอำนาจออกคำสั่งตรวจสอบจดหมายหนังสือ สิ่งพิมพ์ โทรเลข โทรศัพท์ หรือการสื่อสารด้วยวิธีการอื่นใดตลอดจนการสั่งระงับหรือยับยั้งการติดต่อ หรือการสื่อสารใดเพื่อป้องกันหรือระงับเหตุร้ายแรงโดยต้องปฏิบัติตามหลักเกณฑ์ที่กำหนดไว้ในกฎหมายว่าด้วยการสอบสวนคดีพิเศษโดยอนุโลม๖.ให้พนักงานเจ้าหน้าที่เสนอหัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรงออกคำสั่งห้ามมิให้ผู้ใดออกไปนอกราชอาณาจักรกรณีเมื่อมีเหตุอันควรเชื่อได้ว่าการออกไปนอกราชอาณาจักรของผู้นั้นจะเป็นการกระทบกระเทือนต่อความมั่นคงของรัฐหรือความปลอดภัยของประเทศทั้งนี้ตั้งแต่บัดนี้เป็นต้นไปสั่ง ณ วันที่ ๒๙พฤศจิกายน พ.ศ. ๒๕๕๑พลตำรวจโท ฉลอง สนใจผู้บัญชาการตำรวจภูธรภาค๑หัวหน้าผู้รับผิดชอบในการแก้ไขสถานการณ์ฉุกเฉินที่มีความร้ายแรงวัชศักดิ์/จัดทำ๔ ธันวาคม ๒๕๕๑ศิรวัชร์/ปรับปรุง๒๑ พฤศจิกายน ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๑๘๔ ง/หน้า ๖๑/๑ ธันวาคม ๒๕๕๑